IIG ชี้ครึ่งปีหลัง “ไฮซีซั่น” มั่นใจโกยรายได้โตทะลุ 500 ลบ.
IIG ชี้ครึ่งปีหลัง “ไฮซีซั่น” มั่นใจโกยรายได้โตทะลุ 500 ลบ.
18 ส.ค. 2563

นายสมชาย เมฆะสุวรรณโรจน์ ประธานเจ้าหน้าที่บริหาร บริษัท ไอแอนด์ไอ กรุ๊ป จำกัด (มหาชน) หรือ IIG กล่าวว่า แนวโน้มผลประกอบการในครึ่งปีหลัง โดยปกติที่ผ่านมาจะมีลักษณะเป็นฤดูกาล กล่าวคือรายได้และกำไรในครึ่งปีหลังจะดีกว่าครึ่งปีแรกมาก โดยเฉพาะในไตรมาสสุดท้าย ประกอบกับมี Backlog ในมือ ซึ่งมีมูลค่ามากกว่า 280 ล้านบาท บริษัทฯ จึงคาดว่าจะทำรายได้รวมทั้งปีทะลุ 500 ล้านบาท และรักษาระดับอัตรากำไรสุทธิไม่น้อยกว่า 11-12%
“หลังจากเข้าเป็นส่วนหนึ่งของตลาดทุนเมื่อต้นเดือนที่ผ่านมา บริษัทฯ อยู่ระหว่างกระบวนการดำเนินตามแผนงานที่วางไว้ เพื่อให้เป็นไปตามวัตถุประสงค์ที่ได้แจ้งให้ผู้ถือหุ้น” นายสมชาย กล่าว